钦定古今图书集成/明伦汇编/家范典/第102卷 > 《小雅𫠆弁三章》
## 钦定古今图书集成/明伦汇编/家范典/第102卷 > 《小雅𫠆弁三章》

此《燕兄弟亲戚》之诗。

有𫠆者弁，实维伊何？尔酒既旨，尔殽既嘉。岂伊异人？
兄弟匪他。茑与女萝，施于松柏。未见君子，忧心奕奕。
既见君子，庶几悦怿。

有𫠆者弁，实维何期？尔酒既旨，尔殽既时。岂伊异人？
兄弟具来。茑与女萝，施于松上。未见君子，忧心怲怲。
既见君子，庶几有臧。

有𫠆者弁，实维在首。尔酒既旨，尔殽既阜。岂伊异人？
兄弟甥舅。如彼雨雪，先集维霰。死丧无日，无几相见。
乐酒今夕，君子维宴。